*Príloha č. 3 Výzvy na predloženie ponuky – Návrh zmluvy o dodávke zemného plynu*

*„Zabezpečenie dodávky a distribúcie zemného plynu pre Automobilové opravovne Ministerstva vnútra SR“*

**Zmluva č. ...........**

**Zmluva o dodávke zemného plynu**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) (ďalej ako „**Zmluva**“)

medzi Zmluvnými stranami:

Názov odberateľa: **Automobilové opravovne Ministerstva vnútra SR**

Sídlo: Sklabinská 20, 831 06 Bratislava

Zastúpený:

IČO:

IČ DPH:

Bankové spojenie: Štátna pokladnica

Číslo účtu:

Zápis:

(ďalej ako „**Objednávateľ**“)

a

**[ • ]**

Sídlo: **[ • ]**

Identifikačné číslo: **[ • ]**

**DIČ:**

**IČ DPH:**

Obchodná spoločnosť s ručením obmedzeným zapísaná v Obchodnom registri Okresného súdu [ • ], Oddiel: [ • ], Vložka č.: [ • ]

Zastúpená:

Povolenie na podnikanie v plynárenstve č.: [ • ]

Bankové spojenie:

Č. účtu:

(ďalej ako „**Poskytovateľ**“)

(Objednávateľ a Poskytovateľ spolu ďalej ako „**Zmluvné strany**“)

**Článok 1**

**Úvodné ustanovenia**

* 1. Ministerstvo vnútra Slovenskej republiky (ďalej len **„MV SR“**) ako centrálna obstarávacia organizácia podľa § 15 ods. 2 písm. a) Zákona o verejnom obstarávaní uskutočnilo užšiu súťaž za účelom zriadenia dynamického nákupného systému, ktorej oznámenie o vyhlásení verejného obstarávania bolo uverejnené vo Vestníku verejného obstarávania EÚ č. 2021/S 201 zo dňa 15.10.2021 pod značkou 2021/S 201-522378 na predmet zákazky „Zabezpečenie nákupu, dodávky a distribúcie elektriny a plynu DNS“ (ďalej ako **„Verejné obstarávanie“**) podľa Zákona o verejnom obstarávaní Súčasťou dokumentácie Verejného obstarávania bol opis predmetu zákazky (ďalej ako „OPZ“), ktorý tvorí Prílohu č. 1 tejto Zmluvy.
  2. Verejné obstarávanie realizovalo MV SR v súlade s oznámením o vyhlásení verejného obstarávania a v súlade so súťažnými podkladmi aj pre tretie osoby, iných verejných obstarávateľov, ktorí sú špecifikovaní v bode 1.1 súťažných podkladov použitých vo Verejnom obstarávaní.
  3. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  4. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  5. V súlade s touto Zmluvou budú Objednávateľovi poskytnuté plnenia podľa predmetu zákazky Verejného obstarávania špecifikované v článku 2 tejto Zmluvy.

**Článok 2**

**Predmet Zmluvy**

* 1. Predmetom tejto Zmluvy je záväzok Poskytovateľa zabezpečiť pre Objednávateľa dodávku plynu vrátane všetkých súvisiacich služieb (najmä služieb súvisiacich s prepravou, distribúciou a skladovaním plynu) v odberných miestach definovaných v Prílohe č. 2 tejto Zmluvy (ďalej ako „**Odberné miesta**“), prevzatím zodpovednosti za Objednávateľa za odchýlku na Odberných miestach voči zúčtovateľovi odchýlok v súlade s OPZ vykonávaných Poskytovateľom pre Objednávateľa (ďalej ako „**Zmluvné plnenia**“) a záväzok Objednávateľa za riadne a včas poskytnuté Zmluvné plnenia zaplatiť Poskytovateľovi odplatu v súlade s čl. 4 tejto Zmluvy.
  2. Poskytovateľ zabezpečí komplexné Zmluvné plnenia súvisiace s pravidelnou bezpečnou, stabilnou a komplexnou dodávkou plynu do Odberných miest vrátane prevzatia zodpovednosti za odchýlky voči zúčtovateľovi odchýlok za každé z Odberných miest za týchto podmienok:
     1. Poskytovateľ bezpodmienečne garantuje dodávky plynu po celú dobu trvania tejto Zmluvy;
     2. Poskytovateľ nemá právo od Objednávateľa požadovať žiadne iné poplatky ani platby, ktoré nie sú dohodnuté v tejto Zmluve;
     3. Poskytovateľ sa zaväzuje dodávať plyn a poskytovať distribučné služby Objednávateľovi na základe tejto Zmluvy za cenu dohodnutú v tejto Zmluve.

**Článok 3**

**Práva a povinnosti Zmluvných strán**

* 1. Poskytovateľ je povinný realizovať akékoľvek a všetky Zmluvné plnenia:
     1. v súlade s ustanoveniami tejto Zmluvy, a zároveň
     2. v súlade s OPZ, a zároveň
     3. súlade s príslušnými všeobecne záväznými právnymi predpismi platnými na území SR, a zároveň
     4. podľa písomných pokynov Objednávateľa, a zároveň
     5. v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR, a zároveň
     6. s odbornou starostlivosťou, ktorú je možné od Poskytovateľa dôvodne očakávať, zachovávajúc štandardy best practice v danom odvetví, a zároveň
     7. za každých okolností riadne a včas.

Poskytovateľ je tiež povinný riadne plniť predmet tejto Zmluvy, dodržiavať túto Zmluvu a štandardy kvality dodávky a distribúcie plynu stanovené osobitnými predpismi a tieto náležite nepretržite vyhodnocovať.

* 1. Poskytovateľ sa zaväzuje:
     1. pri poskytovaní Zmluvných plnení bez zbytočného odkladu spolupracovať s príslušným prevádzkovateľom distribučnej sústavy, do ktorej sú pripojené Odberné miesta (ďalej ako „**PDS**“) tak, aby bol schopný riadne poskytovať plnenia podľa tejto Zmluvy;
     2. bez zbytočného odkladu, potom ako sa o tom dozvedel, písomne Objednávateľa informovať o akýchkoľvek okolnostiach dôležitých pre riadne poskytovanie plnenia definovaných v OPZ a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi;
     3. písomne upozorniť Objednávateľa na nesprávnosť (vrátane rozporu s právnym poriadkom) ním navrhovaného postupu, podkladov a/alebo iných pokynov týkajúcich sa plnení definovaných v OPZ bezodkladne, najneskôr do piatich (5) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá Objednávateľovi za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade v príčinnej súvislosti s pokynom Objednávateľa vznikne;
     4. poskytovať plnenia definované v tejto Zmluve a OPZ nepretržite a bezodkladne, okrem prípadu prekážky charakteru vyššia moc. Pre účely tejto Zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä: vojna, mobilizácia, povstanie, živelné pohromy, požiare, embargo, karantény. Za vyššiu moc sa nepovažujú výpadky vo výrobe a nezískanie úradných povolení. V prípade ak by nastala okolnosť, ktorá je považovaná za prekážku charakteru vyššia moc podľa tejto Zmluvy, je Poskytovateľ povinný bezodkladne písomne informovať o tejto prekážke Objednávateľa, ak tak neučiní v lehote do piatich (5) kalendárnych dní odkedy mala prekážka nastať, nie je Poskytovateľ oprávnený sa existencie uvedenej prekážky dovolávať;
     5. zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Zmluvných plnení v zmysle tejto Zmluvy (ďalej ako „**Dôverné informácie**”). Poskytovateľ sa zaväzuje, že použije Dôverné informácie výhradne na účely poskytovania Zmluvných plnení v zmysle tejto Zmluvy;
     6. poskytnúť Objednávateľovi všetku súčinnosť a vyvinúť maximálne úsilie, ktoré je možné dôvodne požadovať, potrebné na plnenie tejto Zmluvy;
     7. bezodkladne informovať Objednávateľa o akýchkoľvek prekážkach brániacich poskytovaniu riadneho a včasného Zmluvného plnenia a tiež bezodkladne informovať Objednávateľa o tom, že u Poskytovateľa nastali okolnosti podľa bodu 7.5 tejto Zmluvy alebo u Poskytovateľa došlo k strate príslušného oprávnenia potrebného na poskytovanie Zmluvného plnenia resp. strate spôsobilosti dodávať plyn podľa tejto Zmluvy.
  2. Poskytovateľ vyhlasuje, že:
     1. Je odborne spôsobilý poskytovať Zmluvné plnenia, súhlasí s rozsahom Zmluvného plnenia a bez výhrad súhlasí s dohodnutou cenou za Zmluvné plnenia podľa tejto Zmluvy;
     2. má platné povolenie na podnikanie v energetike, ktoré poskytovateľa oprávňuje podnikať v oblasti dodávky plynu na území SR v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej ako „**Zákon o energetike**“);
     3. má v distribučnej sieti SR pre plyn s prevádzkovateľom sústavy (SPP - distribúcia a.s.) uzatvorenú zmluvu o prístupe do distribučnej siete na vymedzenom území príslušnom pre Odberné miesta Objednávateľa;
     4. nemá vedomosť o žiadnych skutočnostiach, ktoré by mu bránili alebo mohli brániť fakticky alebo právne alebo inak v poskytovaní Zmluvných plnení podľa tejto Zmluvy.

Povolenia a vyhlásenia podľa tohto bodu Zmluvy tvoria Prílohu č. 4 tejto Zmluvy. Poskytovateľ sa zaväzuje zabezpečiť a udržiavať v platnosti povolenia a pravdivosť a úplnosť vyhlásení podľa tohto bodu Zmluvy počas celej doby trvania tejto Zmluvy.

* 1. Poskytovateľ je oprávnený poskytovať Zmluvné plnenia v súlade s touto Zmluvou aj prostredníctvom subdodávateľa, ktorý je uvedený v Zozname subdodávateľov, ktorý tvorí Prílohu č. 5 tejto Zmluvy. Subdodávateľ poskytuje Zmluvné plnenia v mene a na účet Poskytovateľa, a teda za poskytovanie Zmluvných plnení prostredníctvom subdodávateľa zodpovedá Poskytovateľ, akoby Zmluvné plnenia poskytoval sám, najmä Poskytovateľ zodpovedá za to, že subdodávateľ bude pri poskytovaní Zmluvných plnení postupovať v súlade s touto Zmluvou. Poskytovateľ je povinný najneskôr tri (3) kalendárne dni pred tým ako budú Zmluvné plnenia poskytované prostredníctvom subdodávateľa písomne oznámiť Objednávateľovi presnú identifikáciu subdodávateľa, prostredníctvom ktorého budú poskytované Zmluvné plnenia.
  2. V Prílohe č. 5 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Zmluvy, a to bezodkladne.
  3. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa odseku 3.5 tohto článku Zmluvy a predmety subdodávok, pričom pri výbere subdodávateľa musí Poskytovateľ postupovať s odbornou starostlivosťou tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Subdodávateľ alebo subdodávatelia podľa osobitného predpisu, ktorí podľa § 11 ods. 1 Zákona o verejnom obstarávaní majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora, a to počas celého času, kedy poskytujú Zmluvné plnenie. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Poskytovateľ zodpovedá za to, že subdodávatelia Poskytovateľom určení na poskytovanie Zmluvného plnenia spĺňajú podmienku uvedenú v predchádzajúcej vete tohto ustanovenia Zmluvy, a to počas celého času, kedy dochádza k poskytovaniu Zmluvného plnenia.
  5. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy o subdodávke realizoval sám, uvedené plnenie musí byť poskytované vždy a za každých okolností v súlade s touto Zmluvou. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Poskytovateľ je povinný na výzvu Objednávateľa bezodkladne preukázať Objednávateľovi, že Poskytovateľ splnil svoje finančné záväzky voči svojim subdodávateľom podľa zmluvy o subdodávke. V prípade, ak Poskytovateľ riadne a včas nesplnil svoje finančné záväzky voči svojim subdodávateľom podľa zmluvy o subdodávke, je Objednávateľ oprávnený pozastaviť úhradu odmeny podľa tejto Zmluvy, s tým, že sa Objednávateľ nedostane do omeškania s plnením uvedenej povinnosti a to až do doby, kedy Poskytovateľ preukáže splnenie svojich záväzkov voči svojim subdodávateľom podľa zmluvy o subdodávke. Pozastavenie úhrady odmeny podľa predchádzajúcej vety tohto ustanovenia Zmluvy nie je dôvodom na odstúpenie od tejto Zmluvy Poskytovateľom a nie je ani dôvodom, pre ktorý by bol Poskytovateľ oprávnený pozastaviť poskytovanie Zmluvných plnení.
  6. Poskytovateľ je povinný poskytovať Objednávateľovi dokumenty nevyhnutné na poskytovanie plnení v písomnej podobe, vždy ak je to možné aj v elektronickej podobe, pokiaľ sa v tejto Zmluve nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním Zmluvných plnení v rozsahu určenom všeobecne záväznými právnymi predpismi platnými na území SR, najmä v zmysle Zákona o energetike. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním Zmluvných plnení, ak je to potrebné v súvislosti s plnením tejto Zmluvy, alebo ak takúto povinnosť Poskytovateľovi ukladá všeobecne záväzný právny predpis platný na území SR.
  7. Ak sa Objednávateľ dopustí neoprávneného odberu plynu, ktorý je definovaný v § 82 Zákona o energetike, jeho konanie sa považuje za podstatné porušenie tejto Zmluvy a Poskytovateľ má právo, ak uvedené porušenie trvá:
     1. prostredníctvom prevádzkovateľa distribučnej siete prerušiť alebo obmedziť distribúciu plynu do odberného miesta Objednávateľa;
     2. písomne odstúpiť od tejto Zmluvy.
  8. PDS informuje Objednávateľa o dodávke poslednej inštancie najneskôr pätnásť (15) dní pred uplynutím výpovednej lehoty zmluvy o prístupe do distribučnej sústavy a distribúcii plynu alebo bezprostredne po tom, ako sa dozvie, že Poskytovateľ stratil spôsobilosť dodávať plyn.
  9. Kvalita plynu musí za bežných okolností zodpovedať špecifikácii uvedenej v Technických podmienkach PDS. Na určenie akostných znakov sú záväzné údaje zistené PDS v uzlových bodoch kontroly kvality na distribučnej sieti.
  10. Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Zmluvy. S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s dôvernými informáciami.
  11. Dodávka plynu je zabezpečená na základe Prevádzkového poriadku prevádzkovateľa distribučnej sústavy spoločnosti s SPP - distribúcia, a.s., Mlynské nivy 44/b, 825 11 Bratislava ako prevádzkovateľa distribučnej siete a schválenej Úradom pre reguláciu sieťových odvetví (ďalej ako „**URSO**“)
  12. Objednávateľ si vyhradzuje právo, v prípade potreby (napr. získanie nového objektu, predaj objektu) určiť aj ďalšie odberné miesto, resp. zrušiť odberné miesto podľa svojich aktuálnych potrieb, a to na základe písomného dodatku k Zmluve s tým, že cena sa nemení. V takomto prípade sa doplní odberné miesto do Zoznamu, ktorý tvorí Prílohu č. 2 tejto Zmluvy a upraví sa predpokladaný rozsah Zmluvných plnení, formou dodatku k Zmluve.
  13. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa, a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
  14. Objednávateľ menuje osobu zodpovednú za kontrolu realizácie a preberanie plnení, a to: [ • ].
  15. Poskytovateľ menuje osobu zodpovednú za poskytovanie informácií o Zmluvných plneniach, a to: [ • ].

**Článok 4**

**Cena a fakturačné podmienky**

* 1. Cena za dodávku plynu je uvedená v Prílohe č. 3 tejto Zmluvy a je stanovená v EUR bez dane z pridanej hodnoty, ktorá bola stanovená dohodou v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. K cene za dodávku plynu bude pri jej fakturácii pripočítaná:
     1. cena za distribučné služby a ostatné poplatky fakturované PDS v súlade s  cenovými rozhodnutiami URSO platnými a účinnými v čase dodania plnení;
     2. iné poplatky, dane alebo peňažné plnenia týkajúce sa dodávky plynu zavedené právnym poriadkom Slovenskej republiky, ktoré nie sú uplatňované v čase uzatvárania Zmluvy;
     3. ceny a poplatky uvedené v bodoch 4.2.1 až 4.2.2 ďalej ako „**Ceny za regulované služby**“;
     4. cena za prepravu plynu v zmysle Prílohy č. 6 (ďalej ako „**Cena za prepravu plynu**“);
     5. spotrebná daň zo zemného plynu podľa zákona č. 609/2007 Z. z. o spotrebnej dani a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, t.j. v znení platnom a účinnom v čase uskutočnenia zdaniteľného plnenia (ďalej ako „**Zákon o spotrebnej dani**“);
     6. daň z pridanej hodnoty (ďalej len „**DPH**“) podľa zákona č. 222/2004 Z. z. o dani z pridanej hodnoty v znení platnom a účinnom v čase uskutočnenia zdaniteľného plnenia (ďalej ako „**Zákon o DPH**“).
  3. **Fakturácia**
     1. Dodávka plynu a poskytovanie distribučných služieb sú v zmysle Zákona o DPH považované za opakované dodanie tovaru a služieb v mesačne sa opakujúcich lehotách. Faktúry sa vystavujú spoločne za dodávku plynu a všetky súvisiace plnenia podľa bodu 4.2.
     2. Fakturačné obdobie je obdobie, za ktoré Poskytovateľ vykonáva zúčtovanie skutočnej spotreby plynu Objednávateľa, ktorým je v prípade Odberných miest s mesačným odpočtom každý kalendárny mesiac a v prípade odberných miest s ročným odpočtom ročný cyklus určený PDS (ďalej ako „**Fakturačné obdobie**“).
     3. Poskytovateľ vystaví faktúru za Zmluvné plnenie vždy k poslednému dňu každého Fakturačného obdobia.
     4. Objednávateľ bude pre Odberné miesta uhrádzať Poskytovateľovi mesačné preddavky na cenu plnenia predmetu tejto Zmluvy (ďalej ako „**Preddavky**“) podľa Prílohy č. 7 tejto Zmluvy.
     5. Vo faktúre Poskytovateľ zohľadní zaplatené Preddavky.
     6. Po ukončení Zmluvného obdobia Poskytovateľ zúčtuje okrem Preddavkov aj prípadnú Cenu za neodobratý plyn alebo Cenu za prekročené množstvo podľa prílohy č. 3 tejto Zmluvy.
     7. Poskytovateľ v prílohe ku každej faktúre priloží všetky údaje vstupujúce do výpočtu Ceny za dodávku plynu (Spotové ceny za každý deň).
     8. Faktúra vystavená Poskytovateľom bude obsahovať náležitosti podľa Zákona o DPH a podľa ostatných daňových a účtovných predpisov vrátane informácie podľa Zákona o energetike.
     9. Lehota splatnosti faktúry Poskytovateľa je štrnásť (14) dní odo dňa doručenia faktúry Objednávateľovi.
     10. Lehota pre doručenie faktúr je 15 dní od ukončenia príslušného Fakturačného obdobia.
     11. Ak predložená faktúra nebude vystavená v súlade s touto Zmluvou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsiatich (30) kalendárnych dní odo dňa jej opätovného doručenia Objednávateľovi.
     12. Všetky faktúry a Preddavky budú uhrádzané výhradne bezhotovostne. Odplata sa považuje za uhradenú dňom odpísania finančných prostriedkov z bankového účtu Objednávateľa.
     13. Bankové spojenie Poskytovateľa uvedené na faktúre musí byť za každých okolností zhodné s bankovým spojením dohodnutým v tejto Zmluve.
     14. V prípade, že Objednávateľovi vznikne podľa bodu 4.3.5. alebo podľa bodu 4.3.6. preplatok, Poskytovateľ ho uhradí na účet Objednávateľa v lehote splatnosti faktúry.

**Článok 5**

**Zodpovednosť, sankcie a reklamácie**

* 1. Poskytovateľ zodpovedá Objednávateľovi za škodu, ktorú Objednávateľovi bez ohľadu na zavinenie preukázateľne spôsobil v súvislosti s poskytovaním plnení definovaných v tejto Zmluve a OPZ.
  2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
  3. V prípade omeškania Objednávateľa so zaplatením faktúry podľa čl. 4 bod. 4.5 tejto Zmluvy je Poskytovateľ oprávnený od Objednávateľa požadovať úroky z omeškania v zákonom stanovenej výške, a to za každý, aj začatý deň omeškania.
  4. V prípade omeškania Poskytovateľa s poskytnutím akéhokoľvek plnenia podľa tejto Zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na odbernom mieste, ktorého sa omeškanie týka, a to za každý, aj začatý, deň omeškania. V prípade omeškania Poskytovateľa s odstránením vady v lehote podľa bodu 5.7 tohto článku zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na odbernom mieste, ktorého sa omeškanie týka, a to za každý aj začatý deň omeškania.
  5. Ak nastane chyba pri fakturácii, majú Zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Poskytovateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Poskytovateľ vystaví opravnú faktúru. Ak chybu zistí Poskytovateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti.
  6. Objednávateľ má právo kedykoľvek reklamovať vady Zmluvného plnenia poskytnutého Poskytovateľom resp. akékoľvek chyby, ku ktorým došlo pri plnení tejto Zmluvy.
  7. Poskytovateľ reklamáciu prešetrí a výsledok prešetrenia písomne oznámi Objednávateľovi v lehote pätnástich (15) dní od doručenia reklamácie, pokiaľ zo zákona nevyplýva iná lehota. Vady Zmluvného plnenia je Poskytovateľ povinný odstrániť do (15) dní.
  8. Objednávateľ si môže uplatniť reklamáciu u: [ • ], [ • ] písomne na adrese: [ • ] e-mailom: [ • ].

**Článok 6**

**Povinnosti objednávateľa**

* 1. Objednávateľ sa zaväzuje:
     1. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Zmluvných plnení;
     2. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na poskytnutie Zmluvných plnení, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ;
     3. bez zbytočného odkladu poskytnúť Poskytovateľovi všetku súčinnosť, ktorú je možné od Objednávateľa rozumne požadovať, na poskytnutie Zmluvných plnení.

**Článok 7**

**Trvanie a ukončenie Zmluvy**

* 1. Táto Zmluva sa uzatvára na dobu určitú, na obdobie od 01.05.2023 od 00:00 hod. do 30.04.2024 do 24:00 hod. (ďalej ako „**Zmluvné obdobie**“).
  2. Zmluvné strany sa dohodli, že sa doba trvania Zmluvy podľa predošlého bodu môže predĺžiť o ďalší rok tak, že nová doba trvania Zmluvy skončí v posledný deň mesiaca apríl, pričom takúto zmenu je možné vykonať písomnou dohodou Zmluvných strán.
  3. Predĺženie doby trvania Zmluvy podľa predošlého bodu je možné vykonať najviac trikrát, t.j. dobu trvania Zmluvy možno predĺžiť najneskôr do 30.4.2027.
  4. Túto Zmluvu je možné skončiť:
     1. písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj všetky nároky Zmluvných strán vzniknuté na základe alebo v súvislosti s touto Zmluvou;
     2. písomným odstúpením od Zmluvy ktoroukoľvek zo Zmluvných strán.
  5. Objednávateľ je oprávnený písomne odstúpiť od Zmluvy v prípade, ak:
     1. proti Poskytovateľovi začalo konkurzné konanie alebo reštrukturalizácia;
     2. Poskytovateľ vstúpil do likvidácie;
     3. Poskytovateľ koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstránil;
     4. Poskytovateľ opakovane poruší povinnosť podľa čl. 3 bod 3.1 a 3.2 tejto Zmluvy, pričom každé porušenie uvedeného sa považuje za podstatné porušenie tejto Zmluvy;
     5. ak v čase uzavretia Zmluvy existoval dôvod na vylúčenie Poskytovateľa pre nesplnenie podmienky účasti podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/20160418?ucinnost=16.05.2018#paragraf-32.odsek-1.pismeno-a) Zákona o verejnom obstarávaní;
     6. ak táto Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
     7. ak Poskytovateľ nebol v čase uzavretia Zmluvy zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, alebo ak bol vymazaný z registra partnerov verejného sektora.
  6. Poskytovateľ je oprávnený písomne odstúpiť od tejto Zmluvy v prípade, ak Objednávateľ poruší Zmluvu podstatným spôsobom. Za podstatné porušenie tejto Zmluvy zo strany Objednávateľa sa považuje omeškanie s úhradou faktúry o viac ako 30 dní po lehote splatnosti faktúry, pričom predpokladom na odstúpenie od Zmluvy z uvedeného dôvodu je, že Poskytovateľ na úhradu dlžnej faktúry Objednávateľa písomne vyzval a to tak, že umožnil Objednávateľovi uhradiť dlžnú faktúru v dodatočnej lehote 7 pracovných dní odo dňa doručenia tejto výzvy.
  7. Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.
  8. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú okolnosti, ktoré vznikli nezávisle od vôle povinnej zmluvnej strany a ktoré spôsobili, že ich vplyvom nie je možné plniť povinnosti vyplývajúce z tejto Zmluvy, a to najmä: vojna, embargo, štrajky, zemetrasenia, živelné katastrofy. Za vyššiu moc sa nepovažujú výpadky vo výrobe a nezískanie úradných povolení.
  9. Ak Poskytovateľ stratil spôsobilosť dodávať plyn, táto Zmluva zaniká týmto dňom, pričom Poskytovateľ je povinný uhradiť Objednávateľovi akékoľvek škody, ktoré v dôsledku zániku Zmluvy Objednávateľovi vzniknú.

**Článok 8**

**Komunikácia a ostatné dojednania**

* 1. Akákoľvek písomnosť alebo iné správy, ktoré sa doručujú v súvislosti so Zmluvou (každá z nich ďalej ako „**Oznámenie**“) musia byť:
     1. v písomnej podobe; a zároveň
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Zmluvy.
  2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Zmluvy:

Automobilové opravovne Ministerstva vnútra SR,

Sklabinská 20, 831 06 Bratislava

k rukám: [ • ]

email: [ • ]

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Zmluvy:

[ • ]

[ • ]

k rukám: [ • ]

e-mail: [ • ]

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5.) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak pripadne deň splnenia nejakej povinnosti jednej zo zmluvných strán tejto Zmluvy (napr. doručenia dokumentu alebo splatnosti pohľadávky) na deň, ktorý nie je pracovným dňom, dňom splnenia povinnosti je najbližší nasledujúci pracovný deň.
  3. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  4. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  5. Zmluvné strany sa dohodli, že pohľadávky vyplývajúce z tejto Zmluvy môžu byť postúpené na tretie osoby výlučne len s predchádzajúcim písomným súhlasom druhej Zmluvnej strany.

**Článok 9**

**Záverečné ustanovenia**

* 1. Neoddeliteľnou súčasťou Zmluvy tvoria jej nasledovné prílohy:
     1. Príloha č. 1 Opis predmetu zákazky;
     2. Príloha č. 2 Predpokladaný objem odberu a zoznam odberných miest;
     3. Príloha č. 3 Cena za dodávku plynu;
     4. Príloha č. 4 Povolenia a vyhlásenia;
     5. Príloha č. 5 Zoznam subdodávateľov Poskytovateľa;
     6. Príloha č. 6 Cena za prepravu plynu;
     7. Príloha č. 7 Výška Preddavkov.
  2. Ak ktorékoľvek z ustanovení Zmluvy bude považované za nezákonné, neplatné alebo nevykonateľné (celkom alebo z časti) podľa všeobecne záväzných právnych predpisov platných na území Slovenskej republiky alebo na inom základe, také ustanovenie (alebo jeho časť) nebude, výlučne v rozsahu, ktorý je neplatný, tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení Zmluvy zostane nedotknutá. Zmluvné strany zároveň nahradia toto nevynútiteľné či neplatné ustanovenie alebo jeho časť iným ustanovením, ktoré sa mu svojím obsahom a účelom bude čo najviac približovať.
  3. Táto Zmluva môže byť doplnená alebo zmenená len na základe písomných a očíslovaných dodatkov k tejto Zmluve v súlade s § 18 Zákona o verejnom obstarávaní.
  4. V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  5. Obe Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak sa Zmluvné strany nedohodnú, bude vec riešiť vecne a miestne príslušný súd Slovenskej republiky.
  6. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy. Zmluvné strany tiež vyhlasujú, že sú oprávnené s predmetom Zmluvy nakladať, zmluvné prejavy druhej zmluvnej strany sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Zmluvu podpísali.
  7. Táto Zmluva je vyhotovená v piatich (5) rovnopisoch v slovenskom jazyku, z ktorých každý je považovaný za originál. Dve (2) vyhotovenia Zmluvy dostane Poskytovateľ a tri (3) vyhotovenia dostane Objednávateľ.
  8. Táto Zmluva nadobúda platnosť dňom jej podpisu obidvoma Zmluvnými stranami a  účinnosť dňa 01.01.2023, za predpokladu jej predchádzajúceho zverejnenia v Centrálnom registri zmlúv vedenom Úradom vlády Slovenskej republiky v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zmluvu zverejní Objednávateľ.

V ..................., dňa V ......................., dňa

V mene Objednávateľa V mene Poskytovateľa

[ • ] [ • ]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ • ] [ • ]

[ • ] [ • ]

**Príloha č. 1**

**Opis predmetu zákazky**

Predmetom zákazky je zabezpečenie dodávky a distribúcie zemného plynu (ďalej len „plyn“) do 5 **odberných miest** podľa konkrétnych potrieb verejného obstarávateľa, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku počas obdobia od **01.05.2023 – 30.04.2024,** ktoré môže byť každý rok predĺžené o ďalších 12 mesiacov, najneskôr do 30.4.2027**.**

Predpokladaný objem odobratého plynu je **1 354,84 MWh ročne**.

Odberné miesta majú **administratívny charakter**.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou plynu do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre verejného obstarávateľa. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Poskytovateľ zabezpečí individuálnu starostlivosť a bezplatné poradenstvo pre verejného obstarávateľa zamerané na znižovanie spotreby plynu.

Poskytovateľ zabezpečí individuálnu starostlivosť a obsluhu pre všetky odberné miesta zahrňujúcu aj odbornú podporu pri pripájaní nových odberných miest Objednávateľa.

**Príloha č. 2**

**Predpokladaný objem odberu a zoznam Odberných miest**

Predpokladaný objem odobratého plynu: **1 354,84 MWh** ročne (ďalej ako „**Predpokladaný odber**“)

Charakteristika odberných miest: prevažne administratívneho charakteru.

Tabuľka č. 1 – Zoznam Odberných miest Objednávateľa

|  |  |  |  |  |  |
| --- | --- | --- | --- | --- | --- |
| **Č.** | **Odberné miesto - Plyn**  **(názov, adresa)** | **Predpokladaný objem odberu (MWh)** | **ČOM** | **POD kód** | **Tarifná skupina** |
| 1. | Automobilové opravovne Ministerstva vnútra SR a.s. prevádzka Košice | 530,31 | 4101452191 | SKSPPDIS030910080013 | M8 |
| 2. | Automobilové opravovne Ministerstva vnútra SR a.s. prevádzka Prešov | 147,32 | 4101451059 | SKSPPDIS020918000028 | M7 |
| 3. | Automobilové opravovne Ministerstva vnútra SR a.s. prevádzka Žilina | 142,32 | 4101511509 | SKSPPDIS010510003894 | M7 |
| 4. | Automobilové opravovne Ministerstva vnútra SR a.s. prevádzka Banská Bystrica I. | 55,00 | 4100033860 | SKSPPDIS000710701484 | M4 |
| 5. | Automobilové opravovne Ministerstva vnútra SR a.s. prevádzka Banská Bystrica II. | 479,88 | 4101457331 | SKSPPDIS000730010686 | M8 |
|  | **SPOLU:** | **1 354,84** |  |  |  |

**Príloha č. 3**

**Cena za dodávku plynu**

1. **Cena za dodávku plynu**
   1. Cena za dodávku plynu je stanovená podľa vzorca pre PM uvedeného a jednotková cena za dodávku plynu podľa vzorca pre CM v bode 2.4 Vzorce (nižšie).
2. **Pojmy, skratky a vzorce**
   1. Základné pojmy

| **Pojem** | **Skratka** | **Vysvetlenie** |
| --- | --- | --- |
| **Odberné miesta s priebehovým** meraním merania spotreby, resp. Odberné miesta s mesačným odpočtom spotreby | **OMA** | Odberné miesta s priebehovým meraním podľa Pravidiel trhu § 2 bod c)   * číslo 1. (priebehové meranie s možnosťou diaľkového odpočtu – meranie typu A) a * číslo 2. (priebehové meranie bez možnosti diaľkového odpočtu – meranie typu B) * majú spravidla mesačný odpočtový cyklus a mesačnú fakturáciu |
| **Odberné miesta bez priebehového** merania spotreby, resp. Odberné miesta s ročným odpočtom spotreby | **OMC** | * Odberné miesta bez priebehového merania podľa Pravidiel trhu § 2 bod c) číslo 3. (meranie bez priebehového merania a bez možnosti diaľkového odpočtu – meranie typu C) * majú spravidla ročný odpočtový cyklus a ročnú fakturáciu |
| **Pravidlá trhu** |  | * Vyhláška URSO č. 24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v platnom znení |
| **Prevádzkovateľ distribučnej siete** | **PDS** | * osoba, ktorá je oprávnená na distribúciu plynu podľa § 3 písm. c) bod 5 Zákona o energetike |
| **Typový diagram odberu/Typový diagram** | **TDO** | * Typovým diagramom odberu je v plynárenstve podľa § 2 písm. c) bod 22 Zákona o energetike náhradná metóda na určenie denných odberov plynu, zúčtovanie odchýlok a na účely náhradného odpočtu u skupín koncových odberateľov plynu, ktorých údaje o odbere plynu nie sú dodávateľovi plynu na dennej báze k dispozícii. * Použitie Typových diagramov bližšie špecifikujú Pravidlá trhu. * Za účelom stanovenia spotreby v konkrétnych dňoch v Odberných miestach bez priebehového merania sa použije Typový diagram. |

* 1. Indexy pri skratkách a veličinách

| **Pojem** | **Skratka** | **Vysvetlenie** |
| --- | --- | --- |
| mesiac | **M** | poradie kalendárneho mesiaca v roku |
| deň | **d** | poradie dňa v príslušnom mesiaci M |
| počet dní | **n** | počet dní príslušného kalendárneho mesiaca M |
| Odberné miesto | **OM** | Odberné miesto (OMA alebo OMC) |

* 1. Veličiny

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| **Aditívum** | **Ad** | * prirážka o ktorú sa zvýši Spotová cena, * [•] výsledok verejného obstarávania, * vyjadrené číselne s 2 desatinnými miestami, * nemenné počas celého Zmluvného obdobia, | EUR/MWh |
| **Spotová cena** | **CEGH VPTd** | * cena plynu pre príslušný deň d mesiaca M na krátkodobom trhu s plynom publikovaná na burze Powernext (www.powernext.com) v časti Market Data, Natural Gas, Spot, pre produkty EEX CEGH VTP Natural Gas Spot - CEGH VTP Day-Ahead a CEGH VTP Weekend * ku dňu vyhotovenia tohto dokumentu je CEGH VPTd zverejnená na <https://www.eex.com/en/market-data/natural-gas/spot> | EUR/MWh |
| **Spotreba** **plynu OM** | **Qd** | množstvo spotrebovaného plynu v deň d mesiaca M v konkrétnom OMpodľa:   * údajov určeného meradla v OMA alebo * stanovená pomocou Typového diagramu v OMC | MWh |

* 1. Vzorce

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| **Cena za dodávku plynu** | **PM** | * týka sa konkrétneho OM za mesiac M | EUR |
| **Jednotková cena za dodávku plynu** | **CM** | * týka sa konkrétneho OM za mesiac M | EUR/MWh |
| **Priemerná jednotková cena za dodávku plynu** | **J** | * za dodávku plynu **do všetkých OM** za Vyhodnocovacie obdobie | EUR/MWh |

* 1. Cena za dodávku plynu zahŕňa aj cenu Poskytovateľa za prevzatie zodpovedností za odchýlku za Odberné miesta voči zúčtovateľovi odchýlok, cenu za skladovanie plynu a všetky jeho ekonomicky oprávnené náklady účelne vynaložené v súvislosti s poskytovaním Zmluvných plnení podľa tejto Zmluvy a primeraný zisk Poskytovateľa.

1. **Vyhodnotenie spotrebovaného množstva plynu**
   1. Vyhodnotenie spotrebovaného množstva plynu vykoná Poskytovateľ po ukončení Vyhodnocovacieho obdobia a Cenu za neodobratý plyn (bod 3.4 tejto prílohy) alebo Cenu za prekročené množstvo (bod 3.6 tejto prílohy) zúčtuje Poskytovateľ v poslednej faktúre za Vyhodnocovacie obdobie, ku ktorej predloží prehľad obsahujúci údaje o spotrebovanom plyne, množstvo neodobratého plynu alebo množstvo plynu prevyšujúce Predpokladaný odber a výpočet Cena za neodobratý plyn alebo Ceny za prekročené množstvo.
   2. Vyhodnocovacie obdobie je obdobie 12 za sebou idúcich kalendárnych mesiacov, so začiatkom 1. mája príslušného roka. V nadväznosti na možnosť predĺženia obdobia trvania Zmluvy v súlade s bodom 7.2 Zmluvy, prichádzajú do úvahy Vyhodnocovacie obdobia od 1.5.2023 do 30.4.2024 (ďalej len „VO1, od 1.5.2024 do 30.4.2025 (ďalej len „VO2"), od 1.5.2025 do 30.4.2026 (ďalej len „VO3") a od 1.5.2026 do 30.4.2027 (ďalej len „VO4").
   3. Predpokladaný odber uvedený v Prílohe č. 2 je záväzný pre VO1. Pre nasledujúce Vyhodnocovacie obdobia (VO2, VO3 a VO4) Zmluvné strany dohodnú Predpokladaný odber v písomnej dohode uzatvorenej podľa bodu 7.2 Zmluvy a ak písomná dohoda nebude obsahovať taký údaj, pre nasledujúce Vyhodnocovacie obdobie platí posledný známy Predpokladaný odber.
   4. V prípade, že Objednávateľ počas Vyhodnocovacieho obdobia odoberie menšie množstvo plynu ako je 80% Predpokladaného odberu, Poskytovateľovi vznikne nárok na zaplatenie poplatku vo výške 30% z Priemernej jednotkovej ceny za dodávku plynu (podľa vzorca pre J v bode 2.4 Vzorce) za množstvo neodobratého plynu (ďalej len „Cena za neodobratý plyn“).
   5. Množstvo neodobratého plynu sa vypočíta ako rozdiel medzi 90% Predpokladaného odberu a skutočne odobratým plynom počas Vyhodnocovacieho obdobia.
   6. V prípade, že Objednávateľ počas Vyhodnocovacieho obdobia odoberie väčšie množstvo plynu ako je 120% Predpokladaného odberu, Objednávateľ zaplatí Poskytovateľovi poplatok vo výške 20% z Priemernej jednotkovej ceny za dodávku plynu (podľa vzorca pre J v bode 2.4 Vzorce) za množstvo plynu prevyšujúce 110% Predpokladaného odberu (ďalej len „Cena za prekročené množstvo“).
   7. Napr. ak Objednávateľ odoberie množstvo plynu vo výške 75% z Predpokladaného odberu, zaplatí
      1. za množstvo spotrebovaného plynu (v objeme 75% z Predpokladaného odberu) Cenu za dodávku plynu a
      2. za množstvo plynu v objeme 15% z Predpokladaného odberu (množstvo neodobratého plynu) Cenu za neodobratý plyn.
   8. Napr. ak Objednávateľ odoberie množstvo plynu vo výške 130% z Predpokladaného odberu, zaplatí
      1. za spotrebované množstvo Cenu za dodávku plynu a
      2. za množstvo spotrebovaného plynu v objeme 20% z Predpokladaného odberu (množstvo prevyšujúce 120% z Predpokladaného odberu) naviac Cenu za prekročené množstvo.

**Príloha č. 4**

**Povolenia a vyhlásenia**

**Príloha č. 5**

**Zoznam subdodávateľov Poskytovateľa**

**Príloha č. 6**

**Cena za prepravu plynu**

* 1. Prepravou plynu sa považuje doprava plynu prepravnou sieťou na účel jeho dopravy odberateľom plynu v zmysle § 2, písm. c) bod 3 Zákona o energetike, a ktorej regulácia ceny je upravená najmä v súlade s § 3 písm. e) vyhlášky URSO č. 451/2022 Z. z., ktorou sa ustanovuje cenová regulácia vybraných regulovaných činností v plynárenstve a niektoré podmienky vykonávania vybraných regulovaných činností v plynárenstve v platnom znení.
  2. Cena za prepravu plynu pre účely tejto Zmluvy je stanovená v zmysle cenníka Poskytovateľa platného v čase dodávky plynu určeného pre odberateľov s rovnakou povahou a charakteristikou ako je Objednávateľ. Ku dňu podpisu tejto Zmluvy sa jedná o odberateľov, ktorí nie sú zraniteľnými odberateľmi plynu podľa § 3 písm. a) bod 10. Zákona o energetike a ktorých odber zemného plynu v jednotlivých odberných miestach neprekračuje 641 tis. kWh ročne (ďalej len „**Cena za prepravu plynu pre maloodber“**).
  3. Ak Poskytovateľ nedisponuje cenníkom obsahujúcim Cenu za prepravu plynu pre maloodber podľa predošlého bodu, Cena za prepravu plynu pre účely tejto Zmluvy bude odvodená od ceny za prepravu plynu stanovenej pre zraniteľného odberateľa, ktorým je odberateľ plynu mimo domácnosti[[1]](#footnote-2), a to podľa cenníka Poskytovateľa schváleného URSO a platného v čase dodávky plynu (ďalej len „**Regulovaná cena za prepravu plynu“**).
  4. Ceny za prepravu pre jednotlivé Odberné miesta sú stanovené v EUR/MWh resp. EUR/kWh a sú odstupňované podľa tarifných skupín zodpovedajúcich tarifnej skupine Odberného miesta rozhodujúcej pre stanovenie ceny za distribučné služby (ďalej len „**Tarifná skupina**“) podľa bodu 4.2.1 tejto Zmluvy.
  5. Pre Odberné miesta s Tarifnou skupinou, pre ktoré nie je stanovená Regulovaná cena za prepravu plynu (napr. pre Odberné miesta s Tarifnou skupinou vyššou ako 6, t.j. s ročným odberom vyšším ako 100 000 kWh) platí Regulovaná cena za prepravu plynu stanovená pre Odberné miesta s Tarifnou skupinou číslo 6.
  6. Ak Poskytovateľ nemá schválenú Regulovanú cenu za prepravu plynu, Cena za prepravu plynu sa pre jednotlivé Tarifné skupiny vypočíta aritmetickým priemerom Regulovaných cien za prepravu plynu podľa cenníkov aspoň troch dodávateľov plynu, ktorí ju majú v čase dodávky plynu schválenú (ďalej len „**Referenčná cena za prepravu plynu**“). Návrh Ceny za prepravu plynu určenej podľa Referenčnej ceny za prepravu plynu Poskytovateľ oznámi Objednávateľovi najneskôr do 30 dní odo dňa nadobudnutia účinnosti tejto Zmluvy. V ozname uvedie zoznam dodávateľov plynu, podľa ktorých Referenčnú cenu za prepravu plynu vypočítal ako aj ich cenníky schválené URSOm.
  7. Ak v čase dodávky plynu neexistujú Referenčné ceny za prepravu plynu podľa predošlého bodu, použije sa pre stanovenie Ceny za prepravu plynu **X**násobok sumy **3,00 EUR/MWh** bez DPH, pričom „**X“** predstavuje nárast cien od nadobudnutia účinnosti Zmluvy a je meraný pomocou indexu, ktorý je zverejňovaný na webstránke Štatistického úradu pod označením HARMONISED INDICES OF CONSUMER PRICES (HICP) v časti Harmonizované indexy spotrebiteľských cien (priemer roka 2015=100) – mesačne) (ďalej len „**Index spotrebiteľských cien**“), a ktorého hodnota sa vypočíta podľa nasledovného vzorca:

X = HICP**A** /HICP**B**;

pričom:

* HICP**A** – predstavuje najaktuálnejšiu zverejnenú hodnotu indexu (**Aktuálna hodnota HICP** –HICP**A**);
* HICP**B** – je hodnota cenovej hladiny posledného kalendárneho mesiaca, predchádzajúceho mesiacu, v ktorom nadobudla táto Zmluva účinnosť (**Bázická hodnota HICP** – HICPB).

Pre vylúčenie pochybností uvádzame príklad výpočtu nárastu cien **X** k 31. augustu 2022 ak Zmluva nadobudla účinnosť 1. apríla 2022:

* HICP**A** – najaktuálnejšia zverejnená hodnota ku dňu 31.8.2022 je hodnota za mesiac júl 2022, t.j. 126,02,
* HICP**B** – hodnota za mesiac marec 2022 je 120,43 (Zmluva nadobudla účinnosť 1. apríla 2022),
* X (nárast cenovej hladiny od "uzavretia" Zmluvy) = 126,02/120,43 = **1,0464**.

1.6.1. Cena za prepravu plynu stanovená podľa bodu 1.6 platí od 1. dňa kalendárneho mesiaca nasledujúceho po dni, kedy Poskytovateľ doručí Objednávateľovi oznámenie o jej výške. Poskytovateľ môže zmeniť Cenu za prepravu plynu vypočítanú v súlade s bodom 1.6 maximálne 3 krát za kalendárny rok. Poskytovateľ v ozname uvedie rozhodujúce údaje pre stanovenie Ceny za prepravu plynu.

1.6.2. Ku dňu zverejnenia tohto dokumentu sú hodnoty Indexu spotrebiteľských cien zverejňované na stránke: <http://datacube.statistics.sk/#!/view/sk/VBD_INTERN/sp0017ms/v_sp0017ms_00_00_00_sk>

**Príloha č. 7**

**Výška Preddavkov**

* 1. Výška Preddavkov zodpovedá predpokladanej cene Zmluvného plnenia za kalendárny mesiac. Preddavok zohľadňuje množstvo plynu vo výške 1/12 Predpokladaného odberu za Odberné miesta a všetky zložky ceny podľa článku 4 Zmluvy (t.j. Cenu za dodávku plynu, Ceny za regulované služby, Ceny za prepravu plynu, spotrebnú daň a DPH).

|  |  |  |  |  |
| --- | --- | --- | --- | --- |
| **Č.** | **Odberné miesto - Plyn**  **(názov, adresa)** | **POD kód** | **Výška preddavku (EUR)** | **Variabilný symbol** |
| 1. | Automobilové opravovne Ministerstva vnútra SR a.s. prevádzka Košice | SKSPPDIS030910080013 |  |  |
| 2. | Automobilové opravovne Ministerstva vnútra SR a.s. prevádzka Prešov | SKSPPDIS020918000028 |  |  |
| 3. | Automobilové opravovne Ministerstva vnútra SR a.s. prevádzka Žilina | SKSPPDIS010510003894 |  |  |
| 4. | Automobilové opravovne Ministerstva vnútra SR a.s. prevádzka Banská Bystrica I. | SKSPPDIS000710701484 |  |  |
| 5. | Automobilové opravovne Ministerstva vnútra SR a.s. prevádzka Banská Bystrica II. | SKSPPDIS000730010686 |  |  |

* 1. Platby Preddavkov sa budú uskutočňovať na základe vystavených zálohových faktúr, pričom sa nejedná o faktúry podľa čl. 4 Zmluvy.
     1. V prípade, že dôjde k zmene cien alebo sadzieb daní použitých pre výpočet Preddavkov, môže Poskytovateľ alebo Objednávateľ požiadať druhú zmluvnú stranu o úpravu výšky Preddavkov, najviac však dva krát počas Vyhodnocovacieho obdobia.
  2. Lehota splatnosti zálohovej faktúry je štrnásť (14) dní odo dňa jej doručenia Objednávateľovi, pričom Poskytovateľ je oprávnený doručiť zálohovú faktúru najskôr v prvý deň kalendárneho mesiaca predchádzajúceho mesiacu, za ktorý sa zálohová faktúra platí. (Napr. za mesiac jún Poskytovateľ doručí zálohovú faktúru najskôr 1. mája a jej splatnosť bude 15. mája).

V ..................., dňa V ......................., dňa

V mene Objednávateľa V mene Poskytovateľa

AO MV SR [ • ]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ • ] [ • ]

[ • ] [ • ]

1. odberateľ podľa § 3 písm. a) bod 10.4. Zákona o energetike (podľa Zákona energetike účinného do 31.3.2022 sa jednalo o malé podniky a cenníky niektorých dodávateľov plynu uvádzajú ceny za prepravu plynu v cenníkoch obsahujúcich pojem Malý podnik) [↑](#footnote-ref-2)